# Smernica č. 33/2020 o didaktických prostriedkoch v znení neskorších vnútorných aktov riadenia

Gestorský útvar: sekcia stredných škôl, tel.: 02/59 374 294 č.: 2020/12480:1-A2201

**Posledná zmena: Smernica č. 34/2021**

Minister školstva, vedy, výskumu a športu podľa článku 11 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a v súlade s  § 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva túto smernicu:

### Základné ustanovenia

Táto smernica upravuje

* + 1. postup a pravidlá pri výbere dodávateľa na zabezpečenie tvorby a vydania nového didaktického prostriedku (ďalej len „výber“),
    2. postup a pravidlá pri posudzovaní didaktických prostriedkov v listinnej podobe alebo v elektronickej verzii pre školy, v ktorých sa vzdelávanie považuje za sústavnú prípravu na povolanie[[1]](#footnote-2)) (ďalej len „škola“),
    3. úlohy Ministerstva školstva, vedy, výskumu a športu Slovenskej republiky (ďalej len „ministerstvo“) pri výbere,
    4. úlohy ministerstva a priamo riadených organizácií pri posudzovaní didaktických prostriedkov a
    5. postup ministerstva pri vydávaní odporúčacej doložky a schvaľovacej doložky.

### Vymedzenie niektorých pojmov

Na účely tejto smernice sa rozumie

1. **didaktickým prostriedkom** učebnica, učebný text a pracovný zošit,
2. **učebnicou** publikácia využívaná vo výchovno-vzdelávacej činnosti, ktorá obsahuje didakticky spracované učivo v súlade s príslušným štátnym vzdelávacím programom, sprostredkúva vedomosti, je informačným zdrojom pre žiakov a pedagogických zamestnancov, podporuje učenie sa žiakov a rozvíjanie ich vedomostí, zručností a kompetencií; učebnicou je aj integrovaná učebnica s pracovným zošitom,
3. **pracovným zošitom** publikácia, do ktorej žiak píše svoje poznámky a ktorá obsahuje úlohy, cvičenia a aktivity na rôznych kognitívnych úrovniach pre samostatnú alebo skupinovú prácu žiakov; môže tematicky nadväzovať na učebnicu a jeho cieľom je umožniť žiakom prostredníctvom práce pri riešení úloh tvorivého charakteru postupnými krokmi si osvojiť, precvičiť, zopakovať a  upevniť učivo,
4. **prekladom didaktického prostriedku** publikácia, ktorou je didaktický prostriedok v slovenskom jazyku preložený zo slovenského jazyka do jazyka národnostnej menšiny,
5. **učebným textom** text a materiál, ktorý nie je súčasťou učebnice, dopĺňa učebnice a je pre kvalitu a efektivitu výchovno-vzdelávacej činnosti nevyhnutný, najmä
6. odborné tabuľky (chemické, matematické a podobne),
7. publikácie zamerané na prierezové témy,
8. školské zemepisné atlasy a školské dejepisné atlasy,
9. texty, ktoré nahrádzajú učebnice využívané žiakmi so špeciálnymi výchovno-vzdelávacími potrebami,
10. **ostatným textom a materiálom** text a materiál, ktorý voľne dopĺňa učebnice, a možno ho vytvárať v rôznych alternatívach, najmä
11. pravopisné cvičenia, diktáty, jazykové rozbory,
12. dvojjazyčné, viacjazyčné, jazykové, výkladové, odborné a inéslovníky,
13. metodické príručky pre pedagogických zamestnancov,
14. manuály,
15. užívateľské príručky,
16. metodické listy a ostatné pomocné textové, obrazové alebo číslicové materiály,
17. autobiografie,
18. publikácie s regionálnou tematikou,
19. **súborom didaktických prostriedkov** didaktické prostriedky rozdelené do dielov alebo častí alebo didaktický prostriedok doplnený o CD, DVD, učebné kartičky, metodickú príručku alebo o iné prvky, ktoré sú jeho neoddeliteľnou súčasťou; súbor didaktických prostriedkov je predmetom postupu pri vydávaní odporúčacích doložiek a schvaľovacích doložiek ako celok,
20. **sadou didaktických prostriedkov** didaktické prostriedky jedného druhu, ktoré sú určené pre jednu úroveň ISCED alebo jednu úroveň spoločného európskeho referenčného rámca; každý didaktický prostriedok z jednej sady didaktických prostriedkov je samostatne predmetom postupu pri vydávaní odporúčacích doložiek a schvaľovacích doložiek,
21. **elektronickou verziou didaktického prostriedku s multimediálnymi prvkami** verzia didaktického prostriedku, ktorá obsahuje rôzne typy multimediálnych prvkov (obrázky, fotografie, názorné schémy, videozáznamy, audiozáznamy, simulácie, animácie, aplikácie, súvisiace texty, ďalšie formy interaktívnych prvkov v známych elektronických formátoch a podobne),
22. **priamo riadenou organizáciou** 
    1. Štátny pedagogický ústav, ak ide o posúdenie didaktického prostriedku pre všeobecno-vzdelávacie vyučovacie predmety,
    2. Štátny inštitút odborného vzdelávania, ak ide o posúdenie didaktického prostriedku pre odborné vyučovacie predmety alebo pre skupiny odborov vzdelávania,
23. **recenzným posudkom** odborné stanovisko recenzenta vypracované podľa kritérií na hodnotenie kvality didaktických prostriedkov zverejnených na webovom sídle príslušnej priamo riadenej organizácie, ktoré obsahuje najmä
24. hodnotenie súladu didaktického prostriedku s príslušným štátnym vzdelávacím programom,
25. hodnotenie kvality didaktického prostriedku po odbornej stránke a didaktickej stránke,
26. hodnotenie kvality didaktického prostriedku z hľadiska dodržiavania základných ľudských práv a slobôd a
27. odporúčanie recenzenta vydať alebo nevydať didaktickému prostriedku schvaľovaciu doložku alebo odporúčaciu doložku,
28. **priamym posudkom** odborné stanovisko zamestnanca príslušnej priamo riadenej organizácie vypracované podľa kritérií na hodnotenie kvality didaktických prostriedkov zverejnených na webovom sídle príslušnej priamo riadenej organizácie, ktoré obsahuje najmä
29. hodnotenie súladu didaktického prostriedku s príslušným štátnym vzdelávacím programom,
30. hodnotenie kvality didaktického prostriedku po odbornej stránke a didaktickej stránke,
31. hodnotenie kvality didaktického prostriedku z hľadiska dodržiavania základných ľudských práv a slobôd,
32. hodnotenie kvality prekladu didaktického prostriedku po odbornej, jazykovej a grafickej stránke,
33. hodnotenie kvality didaktického prostriedku po vizuálnej, grafickej a technickej stránke a
34. odporúčanie zamestnanca priamo riadenej organizácie vydať alebo nevydať didaktickému prostriedku schvaľovaciu doložku alebo odporúčaciu doložku,
35. **súladom didaktického prostriedku so  štátnym vzdelávacím programom** **pre všeobecnovzdelávacie predmety** splnenie
    1. obsahového štandardu na 100 % a výkonového štandardu aspoň na 75 % alebo
    2. obsahového štandardu aspoň na 75 % a pre tento obsahový štandard splnenie výkonového štandardu na 100 %,
36. **súladom didaktického prostriedku so  štátnym vzdelávacím programom** **pre odborné vzdelávanie a prípravu** splnenie obsahového štandardu a výkonového štandardu pre príslušný stupeň vzdelania a skupinu odborov vzdelávania,
37. **predkladateľom** právnická osoba alebo fyzická osoba, ktorá je nositeľom autorských práv k didaktickému prostriedku a požiadala ministerstvo o vydanie schvaľovacej doložky alebo o vydanie odporúčacej doložky; ak ide o zahraničný didaktický prostriedok pre výučbu cudzích jazykov, predkladateľom môže byť aj výhradný distribútor,
38. **odporúčacou doložkou** doklad potvrdzujúci súlad didaktického prostriedku, okrem učebného textu, s príslušným štátnym vzdelávacím programom a jeho kvalitu po odbornej, didaktickej, vizuálnej, grafickej a technickej stránke, na základe ktorého ministerstvo môže poskytnúť finančné prostriedky na zakúpenie didaktického prostriedku s odporúčacou doložkou; ak ide o preklad didaktického prostriedku, doklad potvrdzujúci kvalitu po odbornej, jazykovej a grafickej stránke,
39. **schvaľovacou doložkou** doklad potvrdzujúci súlad didaktického prostriedku s príslušným štátnym vzdelávacím programom a jeho kvalitu po odbornej didaktickej, vizuálnej, grafickej a technickej stránke, na základe ktorého poskytuje ministerstvo finančné prostriedky na zakúpenie didaktického prostriedku so schvaľovacou doložkou alebo ho bezodplatne prevedie do správy alebo do vlastníctva školy; ak ide o preklad didaktického prostriedku, doklad potvrdzujúci kvalitu po odbornej, jazykovej a grafickej stránke,
40. **odporúčacím protokolom** dokument vypracúvaný príslušnou priamo riadenou organizáciou pri odbornom posudzovaní didaktického prostriedku, ktorý je podkladom pre vydanie odporúčacej doložky a jeho neoddeliteľnou súčasťou je odporúčanie vydať alebo nevydať odporúčaciu doložku a návrh lehoty platnosti odporúčacej doložky spolu s odôvodnením tejto lehoty,
41. **schvaľovacím protokolom** dokument vypracúvaný príslušnou priamo riadenou organizáciou pri odbornom posudzovaní didaktického prostriedku, ktorý je podkladom pre vydanie schvaľovacej doložky a jeho neoddeliteľnou súčasťou je odporúčanie vydať alebo nevydať schvaľovaciu doložku a návrh lehoty platnosti schvaľovacej doložky spolu s odôvodnením tejto lehoty,
42. **hotovým didaktickým prostriedkom** vydaný didaktický prostriedok alebo autorsky a redakčne spracovaný rukopis didaktického prostriedku pripravený v zalomenej predtlačovej verzii,
43. **hotovým prekladom didaktického prostriedku** vydaný preklad didaktického prostriedku alebo autorsky a redakčne spracovaný rukopis prekladu didaktického prostriedku pripravený v zalomenej predtlačovej verzii,
44. **registrom recenzentov** zoznam odborníkov vedený na účely posúdenia kvality, odbornej správnosti a didaktickej správnosti didaktických prostriedkov a ich súladu s príslušným štátnym vzdelávacím programom, ktorý zostavuje, vedie a aktualizuje ministerstvo na základe návrhov priamo riadených organizácií,
45. **registrom schválených učebníc, schválených učebných textov, schválených pracovných zošitov, odporúčaných učebníc a odporúčaných pracovných zošitov** (ďalej len „register didaktických prostriedkov“) zoznam všetkých ministerstvom schválených a odporúčaných didaktických prostriedkov, ktorý podľa vyučovacích predmetov alebo podľa skupín odborov vzdelávania zostavuje, vedie a aktualizuje ministerstvo.

### Databáza didaktických prostriedkov

* 1. Databázu didaktických prostriedkov tvoria

1. register didaktických prostriedkov,
2. zoznam vyučovacích predmetov a skupín odborov vzdelávania, pre ktoré nie je vydaný žiaden didaktický prostriedok s platnou schvaľovacou doložkou alebo s platnou odporúčacou doložkou,
3. zoznam didaktických prostriedkov, ktoré nemajú vydanú odporúčaciu doložku alebo schvaľovaciu doložku, a sú predmetom posudzovania.
   1. Databázu didaktických prostriedkov vypracúva a vedie sekcia ministerstva, ktorá má v pôsobnosti zabezpečenie schvaľovania didaktických prostriedkov (ďalej len „príslušná sekcia“).

### Výber

* 1. Ak žiaden predkladateľ nepožiada o vydanie odporúčacej doložky na nový didaktický prostriedok pre vyučovací predmet alebo pre skupinu odborov vzdelávania uvedenú v databáze didaktických prostriedkov podľa článku 3 písm. b) do 15. októbra príslušného kalendárneho roka, príslušná sekcia podľa disponibilného objemu finančných prostriedkov navrhne pre jednotlivé druhy a typy škôl vyučovacie predmety alebo skupiny odborov a vzdelávania, pre ktoré sa má vyhlásiť výber. Návrh príslušnej sekcie schvaľuje minister školstva, vedy, výskumu a športu.
  2. Výber sa uskutočňuje postupom podľa osobitného predpisu.[[2]](#footnote-3))
  3. Výsledkom úspešného výberu je určenie jedného dodávateľa alebo viacerých dodávateľov nových didaktických prostriedkov podľa kritérií určených pre príslušný výber v rámci dokumentácie k verejnému obstarávaniu a následne začatie konania na vydanie schvaľovacej doložky.

### Postup pri vydávaní odporúčacej doložky a schvaľovacej doložky

* 1. Predkladateľ písomne požiada ministerstvo o vydanie odporúčacej doložky a po jej vydaní ministerstvo zaradí didaktický prostriedok do registra didaktických prostriedkov.
  2. Pre didaktický prostriedok s platnou odporúčacou doložkou, ktorý sa najmenej jeden školský rok priamo v praxi využíval pri výchovno-vzdelávacej činnosti, môže predkladateľ písomne požiadať ministerstvo o vydanie schvaľovacej doložky.
  3. Po vydaní schvaľovacej doložky ministerstvo zaradí didaktický prostriedok do registra didaktických prostriedkov.
  4. Ak ide o nový didaktický prostriedok, ktorého tvorbu a vydanie zabezpečilo ministerstvo postupom podľa článku 4, alebo ak ide o učebný text, predkladateľ môže priamo požiadať o vydanie schvaľovacej doložky.
  5. Súčasťou odporúčacej doložky a schvaľovacej doložky je lehota platnosti.
  6. Platnosť príslušnej doložky môže skončiť pred uplynutím určenej lehoty, ak počas doby platnosti doložky nastali

1. podstatné zmeny v štátnom vzdelávacom programe a didaktický prostriedok už nie je v súlade so štátnym vzdelávacím programom alebo
2. zmeny v odbornom vzdelávaní a príprave, ktoré zásadne ovplyvňujú príslušnú skupinu odborov vzdelávania.

### Žiadosť o vydanie odporúčacej doložky

* 1. Predkladateľ môže písomne požiadať o vydanie odporúčacej doložky pre

1. nový didaktický prostriedok,
2. didaktický prostriedok z registra didaktických prostriedkov, ktorého odporúčacia doložka má jeden rok pred uplynutím lehoty platnosti,
3. didaktický prostriedok z registra didaktických prostriedkov, ktorého platná schvaľovacia doložka alebo odporúčacia doložka bola vydaná podľa štátneho vzdelávacieho programu, ktorý už nie je platný, alebo
4. preklad didaktického prostriedku s platnou odporúčacou doložkou zaradeného v registri didaktických prostriedkov vydaného v štátnom jazyku do jazyka národnostných menšín.
   1. O vydanie odporúčacej doložky predkladateľ písomne požiada, ak ide o zmenené, doplnené, upravené alebo prepracované vydanie didaktického prostriedku s platnou odporúčacou doložkou z registra didaktických prostriedkov.
   2. Žiadosť o vydanie odporúčacej doložky obsahuje
5. názov didaktického prostriedku,
6. meno a priezvisko autora alebo autorov didaktického prostriedku,
7. údaj o určení didaktického prostriedku, najmä vyučovací predmet, vzdelávaciu oblasť, prierezovú tému; ak ide o didaktický prostriedok pre žiakov stredných odborných škôl, aj skupinu odborov vzdelávania,
8. údaj o cieľovej skupine žiakov, pre ktorých je didaktický prostriedok určený, najmä úroveň ISCED alebo úroveň spoločného európskeho referenčného rámca pre jazyky, ročník, druh a typ školy, jazyk didaktického prostriedku, odbor vzdelávania.
   1. K žiadosti o vydanie odporúčacej doložky sa prikladajú
9. najmenej tri vyhotovenia hotového didaktického prostriedku; ak ide o preklad didaktického prostriedku, dve vyhotovenia hotového prekladu didaktického prostriedku a jedno vyhotovenie didaktického prostriedku s vydanou odporúčacou doložkou v slovenskom jazyku a
10. doklad o autorských právach k didaktickému prostriedku, ktorým je
    * + 1. doklad preukazujúci, že predkladateľ, ktorý nie je autorom, je nositeľom autorských práv,
        2. čestné vyhlásenie, ak je predkladateľom autor alebo
        3. doklad od vydavateľa, ak je predkladateľom výhradný distribútor.
    1. Úplnosť žiadosti o vydanie odporúčacej doložky posúdi príslušná sekcia. Ak žiadosť o vydanie odporúčacej doložky nie je úplná, príslušná sekcia vyzve predkladateľa na jej doplnenie a určí mu na to primeranú lehotu. Ak predkladateľ v tejto lehote žiadosť o vydanie odporúčacej doložky nedoplní, v jej posudzovaní sa nebude pokračovať a túto skutočnosť príslušná sekcia písomne oznámi predkladateľovi.
    2. Predkladateľovi nevzniká nárok na vrátenie dokumentácie, ktorá sa prikladá k žiadosti o vydanie odporúčacej doložky.

### Posúdenie didaktického prostriedku na účel vydania odporúčacej doložky

* + 1. Ministerstvo do 15 dní odo dňa, kedy príslušná sekcia vyhodnotí žiadosť predkladateľa o vydanie odporúčacej doložky ako úplnú, požiada príslušnú priamo riadenú organizáciu o vypracovanie odporúčacieho protokolu pre didaktický prostriedok.
    2. Posúdenie didaktického prostriedku na účel vydania odporúčacej doložky vykonáva zamestnanec príslušnej priamo riadenej organizácie navrhnutý jej riaditeľom, ktorý vypracuje priamy posudok.
    3. Príslušná priamo riadená organizácia zriaďuje komisiu pre vypracovanie stanoviska, ktoré zohľadní pri vypracovaní odporúčacieho protokolu. Zasadnutie komisie sa uskutoční vždy, ak zamestnanec príslušnej priamo riadenej organizácie v priamom posudku odporúča nevydať odporúčaciu doložku. Zasadnutie komisie sa môže uskutočniť aj vtedy, ak zamestnanec príslušnej priamo riadenej organizácie v priamom posudku odporúča vydať odporúčaciu doložku.
    4. Ak ide o preklad didaktického prostriedku a didaktický prostriedok v slovenskom jazyku má platnú odporúčaciu doložku alebo na didaktický prostriedok v slovenskom jazyku už bol vypracovaný odporúčací protokol, vypracuje sa len priamy posudok na základe priameho posudku didaktického prostriedku v slovenskom jazyku. Pri preklade didaktického prostriedku sa posudzuje kvalita prekladu didaktického prostriedku po odbornej, jazykovej a grafickej stránke. Odporúčací protokol pre preklad didaktického prostriedku sa vydáva na základe posúdenia odbornosti jazykového prekladu zo slovenského jazyka do jazyka príslušnej národnostnej menšiny odborným zamestnancom priamo riadenej organizácie.
    5. Príslušná priamo riadená organizácia na základe priameho posudku vypracúva odporúčací protokol a zasiela ho ministerstvu do 50 dní od doručenia žiadosti ministerstva podľa odseku 1; ak sa uskutočnilo zasadnutie komisie podľa odseku 3, pri vypracovaní odporúčacieho protokolu sa zohľadňuje aj stanovisko komisie. Odporúčací protokol má pre ministerstvo odporúčací charakter.
    6. Ministerstvo na základe odporúčacieho protokolu a zohľadnenia existencie didaktického prostriedku pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre príslušnú cieľovú skupinu žiakov v registri didaktických prostriedkov posúdi žiadosť o vydanie odporúčacej doložky a vydá alebo nevydá odporúčaciu doložku. Túto skutočnosť písomne oznámi predkladateľovi.
    7. Ak ministerstvo nevydá odporúčaciu doložku pre didaktický prostriedok, predkladateľ môže

1. prepracovať didaktický prostriedok a požiadať o vydanie odporúčacej doložky pre prepracovaný didaktický prostriedok alebo
2. podať proti nevydaniu odporúčacej doložky pre didaktický prostriedok námietky.
   * 1. Pri posudzovaní žiadosti o vydanie odporúčacej doložky pre didaktický prostriedok podľa odseku 7 písm. a) sa postupuje podľa odsekov 1 až 6; k žiadosti o vydanie odporúčacej doložky podľa článku 6 ods. 3 a 4 sa prikladá aj jedno pôvodné vyhotovenie didaktického prostriedku a v prepracovaných vyhotoveniach didaktického prostriedku sa farebne vyznačia vykonané zmeny.
     2. Námietky podľa odseku 7 písm. b) možno podať do 30 dní odo dňa doručenia písomného oznámenia o nevydaní odporúčacej doložky. Na posúdenie námietok príslušná priamo riadená organizácia zabezpečí nového posudzovateľa, ktorý je odborníkom na príslušný vyučovací predmet, vzdelávaciu oblasť, prierezovú tému, jazyk didaktického prostriedku alebo na odbor vzdelávania, pre ktorý je didaktický prostriedok určený, a vyjadrenie komisie podľa odseku 3. Ak ministerstvo vyhodnotí námietky predkladateľa na základe posúdenia novým posudzovateľom a vyjadrenia komisie podľa odseku 3 k námietkam ako opodstatnené, vydá odporúčaciu doložku pre didaktický prostriedok.

### Žiadosť o vydanie schvaľovacej doložky

* 1. Predkladateľ môže písomne požiadať o vydanie schvaľovacej doložky pre

1. didaktický prostriedok z registra didaktických prostriedkov, ktorý sa priamo využíva v praxi pri výchovno-vzdelávacej činnosti najmenej jeden školský rok,
2. didaktický prostriedok z registra didaktických prostriedkov, ktorý má jeden rok pred uplynutím lehoty platnosti schvaľovacej doložky,
3. nový didaktický prostriedok, ktorého predkladateľ bol vybraný ako dodávateľ postupom podľa článku 4,
4. učebný text alebo
5. preklad didaktického prostriedku s platnou schvaľovacou doložkou  zaradeného v registri didaktických prostriedkov, vydaného v štátnom jazyku do jazyka národnostných menšín.
   1. O vydanie schvaľovacej doložky predkladateľ písomne požiada, ak ide o zmenené, doplnené, upravené alebo prepracované vydanie didaktického prostriedku s platnou schvaľovacou doložkou z registra didaktických prostriedkov.
   2. Žiadosť o vydanie schvaľovacej doložky obsahuje
6. názov didaktického prostriedku,
7. meno a priezvisko autora alebo autorov didaktického prostriedku,
8. údaj o určení didaktického prostriedku, najmä vyučovací predmet, vzdelávaciu oblasť, prierezovú tému; ak ide o didaktický prostriedok pre žiakov stredných odborných škôl, aj skupinu odborov vzdelávania,
9. údaj o cieľovej skupine žiakov, pre ktorých je didaktický prostriedok určený, najmä úroveň ISCED alebo úroveň spoločného európskeho referenčného rámca pre jazyky, ročník, druh a typ školy, jazyk didaktického prostriedku, odbor vzdelávania,
   1. K žiadosti o vydanie schvaľovacej doložky sa prikladajú
10. najmenej tri vyhotovenia hotového didaktického prostriedku; ak ide o preklad didaktického prostriedku, tri vyhotovenia hotového prekladu didaktického prostriedku a dve vyhotovenia didaktického prostriedku s platnou schvaľovacou doložkou v slovenskom jazyku a
11. doklad o autorských právach k didaktickému prostriedku, ktorým je
    * + 1. doklad preukazujúci, že predkladateľ, ktorý nie je autorom, je nositeľom autorských práv,
        2. čestné vyhlásenie, ak je predkladateľom autor alebo
        3. doklad od vydavateľa, ak je predkladateľom výhradný distribútor.
    1. Úplnosť žiadosti o vydanie schvaľovacej doložky posúdi príslušná sekcia a ak žiadosť nie je úplná, vyzve predkladateľa na jej doplnenie a určí mu na to primeranú lehotu. Ak predkladateľ v tejto lehote žiadosť o vydanie schvaľovacej doložky nedoplní, v jej posudzovaní sa nebude pokračovať a túto skutočnosť príslušná sekcia písomne oznámi predkladateľovi.
    2. Predkladateľovi nevzniká nárok na vrátenie dokumentácie, ktorá sa prikladá k  žiadosti o vydanie schvaľovacej doložky.

### Posúdenie didaktického prostriedku na účel vydania schvaľovacej doložky

* 1. Ministerstvo do 21 dní odo dňa, kedy príslušná sekcia vyhodnotí žiadosť predkladateľa o vydanie schvaľovacej doložky ako úplnú
     1. požiada príslušnú priamo riadenú organizáciu o vypracovanie schvaľovacieho protokolu pre didaktický prostriedok,
     2. oznámi príslušnej priamo riadenej organizácii kontaktné údaje osôb podľa odseku 2 písm. a); ak sa v registri recenzentov nenachádza recenzent pre príslušný vyučovací predmet alebo skupinu odborov, posúdenie podľa odseku 2 písm. a) sa nevykonáva a recenzný posudok sa nevypracúva, a
     3. oznámi predkladateľovi mená osôb podľa odseku 2 písm. a).
  2. Posúdenie didaktického prostriedku na účel vydania schvaľovacej doložky vykonáva
     1. recenzent alebo jeho náhradník vybraný príslušnou sekciou prostredníctvom generátora náhodných čísel z registra recenzentov, ktorý vypracuje recenzný posudok; náklady spojené s vypracovaním recenzného posudku znáša predkladateľ, a
     2. zamestnanec príslušnej priamo riadenej organizácie navrhnutý jej riaditeľom, ktorý vypracuje priamy posudok.
  3. Príslušná priamo riadená organizácia zriaďuje pre vypracovanie schvaľovacieho protokolu komisiu. Zasadnutie komisie sa uskutoční vždy, ak  zamestnanec príslušnej priamo riadenej organizácie v priamom posudku alebo recenzent v recenznom posudku odporúča nevydať schvaľovaciu doložku. Zasadnutie komisie sa môže uskutočniť aj vtedy, ak zamestnanec príslušnej priamo riadenej organizácie a recenzent v recenznom posudku odporúčajú vydať schvaľovaciu doložku.
  4. Ak ide o preklad didaktického prostriedku a didaktický prostriedok v slovenskom jazyku má platnú schvaľovaciu doložku alebo na didaktický prostriedok v slovenskom jazyku už bol vypracovaný schvaľovací protokol, vypracuje sa len priamy posudok na základe priameho posudku didaktického prostriedku v slovenskom jazyku. Pri preklade didaktického prostriedku sa posudzuje kvalita prekladu didaktického prostriedku po odbornej, jazykovej a grafickej stránke. Schvaľovací protokol pre preklad didaktického prostriedku sa vydáva na základe posúdenia odbornosti jazykového prekladu zo slovenského jazyka do jazyka príslušnej národnostnej menšiny odborným zamestnancom priamo riadenej organizácie.
  5. Príslušná priamo riadená organizácia koordinuje posudzovateľov. Príslušná priamo riadená organizácia na základe priameho posudku a recenzného posudku vypracúva schvaľovací protokol a zasiela ho ministerstvu do 90 dní od doručenia žiadosti ministerstva podľa odseku 1 písm. a); ak sa uskutočnilo zasadnutie komisie podľa odseku 3, pri vypracúvaní schvaľovacieho protokolu sa zohľadňuje aj stanovisko komisie. Schvaľovací protokol má pre ministerstvo odporúčací charakter.
  6. Ministerstvo na základe schvaľovacieho protokolu a zohľadnenia existencie didaktického prostriedku pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre príslušnú cieľovú skupinu žiakov v registri didaktických prostriedkov posúdi žiadosť o vydanie schvaľovacej doložky a vydá alebo nevydá schvaľovaciu doložku. Túto skutočnosť písomne oznámi predkladateľovi.
  7. Ak ministerstvo nevydá schvaľovaciu doložku, môže vyhlásiť výber.
  8. Ak ministerstvo nevydá schvaľovaciu doložku pre didaktický prostriedok, predkladateľ môže
     1. prepracovať didaktický prostriedok a požiadať o vydanie schvaľovacej doložky pre prepracovaný didaktický prostriedok alebo
     2. podať proti nevydaniu schvaľovacej doložky pre didaktický prostriedok námietky

(9) Pri posudzovaní žiadosti o vydanie schvaľovacej doložky pre didaktický prostriedok podľa odseku 8 písm. a) sa postupuje podľa odsekov 1 až 6; k  žiadosti o vydanie schvaľovacej doložky podľa článku 8 ods. 3 a 4 sa prikladá aj jedno pôvodné vyhotovenie didaktického prostriedku a v prepracovaných vyhotoveniach didaktického prostriedku sa farebne vyznačia vykonané zmeny.

(10) Námietky podľa odseku 8 písm. b) možno podať do 30 dní odo dňa doručenia písomného oznámenia o nevydaní schvaľovacej doložky. Na posúdenie námietok príslušná priamo riadená organizácia zabezpečí nového posudzovateľa, ktorý je odborníkom na príslušný vyučovací predmet, vzdelávaciu oblasť, prierezovú tému, jazyk didaktického prostriedku alebo na odbor vzdelávania, pre ktorý je didaktický prostriedok určený, a vyjadrenie komisie podľa odseku 3. Ak ministerstvo vyhodnotí námietky predkladateľa na základe posúdenia novým posudzovateľom a vyjadrenia komisie podľa odseku 3 k námietkam ako opodstatnené, vydá schvaľovaciu doložku pre didaktický prostriedok.

### Posudzovanie didaktického prostriedku z dôvodu zmien štátneho vzdelávacieho programu a zmien v odbornom vzdelávaní a príprave

* 1. Príslušná priamo riadená organizácia k dátumu schválenia zmeny v štátnom vzdelávacom programe ministerstvom písomne oznámi príslušnej sekcii, v ktorých všeobecnovzdelávacích vyučovacích predmetoch a vzdelávacích oblastiach odborného vzdelávania a prípravy nastala podstatná zmena štátneho vzdelávacieho programu alebo zmena podľa odseku 3.
  2. Podstatnou zmenou v rámci všeobecnovzdelávacích predmetov a vzdelávacích oblastí odborného vzdelávania a prípravypodľa odseku 1 je zmena

1. obsahových štandardov navýšením o viac ako 30 %,
2. výkonových štandardov o viac ako 30 % alebo
3. obsahových štandardov a výkonových štandardov spolu o viac ako   
   30 %.
   1. Zmenou v odbornom vzdelávaní a príprave je zmena, ktorá zásadne ovplyvňuje príslušnú skupinu odborov vzdelávania.
   2. Príslušná sekcia do 14 dní od doručenia písomného oznámenia podľa odseku 1 vypracuje zoznam didaktických prostriedkov z registra didaktických prostriedkov, ktoré budú posudzovať zamestnanci príslušnej priamo riadenej organizácie.
   3. Príslušná priamo riadená organizácia zasiela príslušnej sekcii priame posudky v súlade so vzájomne dohodnutým harmonogramom.
   4. Príslušná sekcia
4. vyznačí v registri didaktických prostriedkov, ktoré didaktické prostriedky nevyhovujú zmenám podľa odseku 1; týmto didaktickým prostriedkom zanikne platnosť odporúčacej doložky alebo schvaľovacej doložky ku dňu aktualizácie registra didaktických prostriedkov a
5. zaradí do zoznamu podľa článku 3 ods. 1 písm. b) vyučovací predmet alebo skupinu odborov vzdelávania, pre ktoré nie je žiaden didaktický prostriedok s platnou schvaľovacou doložkou alebo platnou odporúčacou doložkou.
   1. Ak dôjde k zmene štátneho vzdelávacieho programu, ktorou je zníženie obsahu štátneho vzdelávacieho programu alebo presun tematických celkov pri zachovaní obsahu štátneho vzdelávacieho programu, didaktické prostriedky sa z dôvodu zmien štátneho vzdelávacieho programu neposudzujú a lehota platnosti príslušnej doložky zostáva zachovaná.

### Spoločné ustanovenia

1. Didaktické prostriedky sa posudzujú vo vzťahu k štátnemu vzdelávaciemu programu a k napĺňaniu princípov a cieľov výchovy a vzdelávania.
2. Kritériá na hodnotenie kvality didaktických prostriedkov vypracúva príslušná priamo riadená organizácia a schvaľuje ich ministerstvo.
3. Odporúčacia doložka alebo schvaľovacia doložka sa vzťahuje len na jazykovú verziu didaktického prostriedku, ktorá bola predmetom žiadosti o jej vydanie.
4. Ministerstvo zverejňuje na svojom webovom sídle
5. register recenzentov,
6. databázu didaktických prostriedkov,
7. schvaľovacie protokoly k didaktickým prostriedkom zaradeným v registri didaktických prostriedkov a
8. odporúčacie protokoly k didaktickým prostriedkom zaradeným v registri didaktických prostriedkov.
9. Aktualizácia registra didaktických prostriedkov predstavuje
10. zaradenie didaktických prostriedkov, ktorým bola vydaná príslušná doložka,
11. vyznačenie skutočnosti, že zaradený didaktický prostriedok je predmetom opätovného posudzovania a
12. vyradenie didaktických prostriedkov, ktorým uplynula lehota platnosti príslušnej doložky.
13. Odporúčacia doložka alebo schvaľovacia doložka sa nevydáva pre ostatný text a materiál.
14. Príslušná sekcia vykonáva aktualizáciu podľa odseku 5 k 28. februáru, 31. máju, 31. augustu a 30. novembru.

### Čl. 11a Osobitné ustanovenie počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19

Ak počas mimoriadnej situácie, núdzového stavu alebo výnimočného stavu vyhlásených v súvislosti s ochorením COVID-19 recenzent aj náhradník odmietnu vykonať alebo nevykonajú posúdenie didaktického prostriedku na účel vydania schvaľovacej doložky alebo ak sa v registri recenzentov nachádza len jeden recenzent pre príslušný vyučovací predmet alebo skupinu odborov a ten odmietne vykonať alebo nevykoná posúdenie didaktického prostriedku na účel vydania schvaľovacej doložky, posúdenie didaktického prostriedku na účel vydania schvaľovacej doložky recenzentom sa nevykonáva a recenzný posudok sa nevypracúva.

### Prechodné ustanovenia

1. Výbery a posudzovanie didaktických prostriedkov začaté a neskončené pred 1. septembrom 2020 sa dokončia podľa predpisov účinných do 31. augusta 2020.
2. Ak didaktický prostriedok nemá v odporúčacej doložke uvedenú lehotu platnosti, predkladateľ môže písomne požiadať o vydanie odporúčacej doložky do 31. marca 2021.
3. Ak didaktický prostriedok nemá v schvaľovacej doložke uvedenú lehotu platnosti a bol využívaný vo výchovno-vzdelávacej činnosti v školskom roku 2019/2020, predkladateľ môže písomne požiadať o vydanie schvaľovacej doložky do 31. marca 2021.
4. Ak didaktický prostriedok určený pre školu pre žiakov so špeciálnymi výchovno-vzdelávacími potrebami, pre školu s vyučovacím jazykom národnostnej menšiny, alebo pre odborný vyučovací predmet strednej školy nemá v schvaľovacej doložke uvedenú lehotu platnosti, predkladateľ môže písomne požiadať o vydanie schvaľovacej doložky do 30. júna 2021.
5. Didaktické prostriedky, ktoré nemajú v príslušnej doložke uvedenú lehotu platnosti, a predkladateľ do 31. marca 2021 pre ne nepožiadal o vydanie odporúčacej doložky podľa odseku 2 alebo o vydanie schvaľovacej doložky podľa odseku 3, ministerstvo vyradí z registra didaktických prostriedkov k 31. máju 2021.

### Čl. 12a Prechodné ustanovenie k úpravám účinným od 18. februára 2021

Konania začaté a neskončené pred 18. februárom 2021 sa dokončia podľa tejto smernice v znení účinnom od 18. februára 2021.

### Čl. 12b Prechodné ustanovenia k úpravám účinným od 13. augusta 2021

(1) Ak bolo predkladateľovi doručené oznámenie o nevydaní odporúčacej doložky pre didaktický prostriedok alebo oznámenie o nevydaní schvaľovacej doložky pre didaktický prostriedok pred 13. augustom 2021, pri opakovanej žiadosti o vydanie odporúčacej doložky pre prepracovaný didaktický prostriedok alebo schvaľovacej doložky pre prepracovaný didaktický prostriedok sa postupuje podľa predpisov účinných od 13. augustom 2021.

(2) Ak bolo predkladateľovi doručené oznámenie o nevydaní odporúčacej doložky pre didaktický prostriedok alebo oznámenie o nevydaní schvaľovacej doložky pre didaktický prostriedok pred 13. augustom 2021, námietky proti nevydaniu odporúčacej doložky pre didaktický prostriedok alebo schvaľovacej doložky pre didaktický prostriedok sa nepodávajú.

### Čl. 12c Prechodné ustanovenia k úpravám účinným od 21. septembra 2021

(1) Ak predkladateľ požiadal o vydanie príslušnej doložky podľa čl. 12 ods. 2, 3 alebo ods. 4, ministerstvo nevydalo príslušnú doložku a pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 21. septembru 2021 v registri didaktických prostriedkov žiaden didaktický prostriedok, ministerstvo zaradí tento didaktický prostriedok do registra didaktických prostriedkov na čas do vydania odporúčacej doložky alebo schvaľovacej doložky pre didaktický prostriedok pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávanie a pre cieľovú skupinu žiakov.

(2) Ak predkladateľ nepožiadal o vydanie schvaľovacej doložky podľa čl. 12 ods. 4 a pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 21. septembru 2021 v registri didaktických prostriedkov žiaden didaktický prostriedok, príslušný didaktický prostriedok zostáva zaradený v registri didaktických prostriedkov na čas do vydania odporúčacej doložky alebo schvaľovacej doložky pre didaktický prostriedok pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávanie a pre cieľovú skupinu žiakov.

### Zrušovacie ustanovenie

Zrušuje sa Smernica č. 22/2017 z 15. mája 2017, ktorou sa upravuje postup Ministerstva školstva, vedy, výskumu a športu Slovenskej republiky a priamo riadených organizácií pri výbere a posudzovaní didaktických prostriedkov.

### Účinnosť

Táto smernica nadobúda účinnosť 1. septembra 2020.

Smernica č. 5/2021 nadobudla účinnosť 18. februára 2021.

Smernica č. 31/2021 nadobudla účinnosť 13. augusta 2021.

Smernica č. 34/2021 nadobudla účinnosť 21. septembra 2021.

### 

**minister**

### Obsah

[Smernica č. 33/2020 o didaktických prostriedkoch v znení neskorších vnútorných aktov riadenia 1](#_Toc83198902)

[Čl. 1 Základné ustanovenia 1](#_Toc83198903)

[Čl. 2 Vymedzenie niektorých pojmov 1](#_Toc83198904)

[Čl. 3 Databáza didaktických prostriedkov 5](#_Toc83198905)

[Čl. 4 Výber 5](#_Toc83198906)

[Čl. 5 Postup pri vydávaní odporúčacej doložky a schvaľovacej doložky 5](#_Toc83198907)

[Čl. 6 Žiadosť o vydanie odporúčacej doložky 6](#_Toc83198908)

[Čl. 7 Posúdenie didaktického prostriedku na účel vydania odporúčacej doložky 7](#_Toc83198909)

[Čl. 8 Žiadosť o vydanie schvaľovacej doložky 8](#_Toc83198910)

[Čl. 9 Posúdenie didaktického prostriedku na účel vydania schvaľovacej doložky 10](#_Toc83198911)

[Čl. 10 Posudzovanie didaktického prostriedku z dôvodu zmien štátneho vzdelávacieho programu a zmien v odbornom vzdelávaní a príprave 11](#_Toc83198912)

[Čl. 11 Spoločné ustanovenia 12](#_Toc83198913)

[Čl. 11a Osobitné ustanovenie počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 13](#_Toc83198914)

[Čl. 12 Prechodné ustanovenia 13](#_Toc83198915)

[Čl. 12a Prechodné ustanovenie k úpravám účinným od 18. februára 2021 14](#_Toc83198916)

[Čl. 12b Prechodné ustanovenia k úpravám účinným od 13. augusta 2021 14](#_Toc83198917)

[Čl. 12c Prechodné ustanovenia k úpravám účinným od 21. septembra 2021 14](#_Toc83198918)

[Čl. 13 Zrušovacie ustanovenie 15](#_Toc83198919)

[Čl. 14 Účinnosť 15](#_Toc83198920)

[Obsah 16](#_Toc83198922)

1. ) § 27 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-2)
2. ) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, Smernica č. 7/2017 o verejnom obstarávaní v znení smernice č. 25/2017. [↑](#footnote-ref-3)